गणगौर पर्व के लिए महिला घाट को सजाएगी नपा
सीहोर| सोमवार को नगर पालिका अध्यक्ष अमीता जसपाल अरोरा ने गणगौर पर्व को देखते हुए सीवन नदी महिला घाट पर पहुंचकर निरीक्षण किया। उन्होंने नपा कर्मचारियों को गणगौर पर्व से पूर्व महिला घाट, मंदिर प्रांगण को सुसज्जित करने के निर्देश दिए। उन्होंने कहा कि बड़ी संख्या में महिलाएं पूजन अर्चना के लिए महिला घाट पर आती हैं। इसलिए उनकी सुविधाओं को देखते हुए विद्युत साज-सज्जा, साफ-सफाई, प्रांगण में पेवर ब्लाक, फूलदार पौधे, जालियां, पीने के पानी की व्यवस्था, डस्टबिन की व्यवस्था की जाए। इस अवसर पर पार्षद ओमप्रकाश शर्मा, सब इंजीनियर नीलम रजक, अंकित मेहरा, शंकरलाल शर्मा मौजूद थे।
hin_Deva hin_Deva